**ISPRAVAK PRIJEDLOGA**

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

GRADSKO VIJEĆE

KLASA: 024-02/23-03/20

URBROJ: 2177-1-02/01-23-3

Požega, \_\_. svibnja 2023.

Na temelju članka 35. stavak 2. i članka 391. stavka 1. Zakona o vlasništvu i drugim stvarnim pravima (Narodne novine, broj: 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12., 152/14., 81/15.- pročišćeni tekst i 94/17.- ispravak), članka 48. stavka 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 39. stavka 1. podstavka 8. Statuta Grada Požege (Službene novine Grada Požege, broj: 2/21. i 11/22.), te članka 9. stavka 1. Odluke o raspolaganju i upravljanju zemljištem u vlasništvu Grada Požege (Službene novine Grada Požege, broj: 5/15.), na prijedlog Gradonačelnika Grada Požege, Gradsko vijeće Grada Požege, na svojoj 20. sjednici, održanoj dana \_\_. svibnja 2023. godine, donosi

**O D L U K U**

**o prodaji nekretnine k.č.br. 4485, zk.ul.br. 5390, u k.o. Požega**

Članak 1.

Grad Požega, Trg Sv. Trojstva 1, Požega, donosi Odluku o prodaji nekretnine u vlasništvu Grada Požege, katastarske oznake k.č.br. 4485, opisane kao Industrijska, livada, ukupne površine 2867 m2, upisane u zk.ul.br. 5390, u k.o. Požega.

Članak 2.

Ukupna tržišna vrijednost nekretnine opisane u članku 1. ove Odluke, utvrđena je Procjembenim elaboratom, broj: N-005/23, sačinjen 4. svibnja 2023. godine od strane stalnog sudskog vještaka i procjenitelja iz Velike, Petra Matijevića i iznosi 45.500,00 eura (u protuvrijednosti 342.819,75 kuna, prema fiksnom tečaju konverzije od 7,53450) i ista predstavlja početnu kupoprodajnu cijenu.

Članak 3.

Nekretnina iz članka 1. ove Odluke bit će stavljena u prodaju putem javnog natječaja koji postupak provodi Povjerenstvo za provođenje natječaja i druge oblike raspolaganja građevinskim zemljištem u vlasništvu Grada Požege.

Javnim natječajem će se odrediti kriteriji za odabir najpovoljnije ponude, na način da će visina ponuđene kupoprodajne cijene iznositi 70% ukupnih bodova pri odabiru, a ostali dodatni i posebni uvjeti iznosit će 30% ukupnih bodova pri odabiru.

Ponuđena kupoprodajna cijena ne može biti niža od početne kupoprodajne cijene iz članka 2. ove Odluke.

Članak 4.

Odabrani ponuditelj/kupac se oslobađa plaćanja komunalne naknade

- u prvoj godini nakon izgradnje objekta oslobađaju se 100 %

- u drugoj godini nakon izgradnje objekta oslobađaju se 80 %

- u trećoj godini nakon izgradnje objekta oslobađaju se 60 %

- u četvrtoj godini nakon izgradnje objekta oslobađaju se 40 %

- u petoj godini nakon izgradnje objekta oslobađaju se 20 %

Odabrani ponuditelj/kupac se oslobađa plaćanja komunalnog doprinosa 100 %

Odabrani ponuditelj/kupac se oslobađa plaćanja naknade za priključenje na sustav električne

energije do 11 kW.

Odabrani ponuditelj/kupac se oslobađa plaćanja priključka na vodu, kanalizaciju i plin.

Članak 5.

Rok za ispunjenje dodatnih kriterija i posebnih uvjeta iz javnog natječaja iznosit će najviše tri godine, a u slučaju njihovog neispunjenja od strane kupca, Grad Požega zadržava pravo raskinuti ugovor o kupoprodaji bez obveze vraćanja primljene kupoprodajne cijene.

Članak 6.

Upravni odjel za imovinsko-pravne poslove zadužuje se za sastavljanje teksta javnog natječaja za prodaju nekretnine sukladno važećim zakonskim odredbama i odlukama Grada Požege.

Članak 7.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.